REINICIO DA CELEBRACIÓN DAS SESIÓNS DAS COMISIÓNS INFORMATIVAS E PLENARIAS
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/06/2020)

O día 23 de marzo de 2020, segundo o decreto n.º 2020-1054, esta Alcaldía resolveu a suspensión da celebración das sesións do Pleno e das súas Comisións Informativas, á vista do Real Decreto 463/2020, de 14 de marzo, no que se declarou o estado de alarma para a xestión da situación de crise sanitaria ocasionada polo COVID-19 e a suspensión de prazos para a tramitación dos procedementos das entidades do sector público. Con data 1 de abril, publícase no Boletín Oficial do Estado, o Real decreto-lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19. E así, na súa disposición final segunda modifícase a Lei 7/1985, do 2 de abril, reguladora das bases do réxime local co fin de adoptar medidas conducentes a garantir o funcionamento democrático e eficaz das Entidades Locais. Mediante a introdución dun novo apartado 3 do artigo 46, da devandita lei, permítese que as sesións dos órganos colexiados das Entidades Locais poidan levar a cabo por medios electrónicos e telemáticos, cando concorran situacións excepcionais de forza maior, de grave risco colectivo, ou catástrofes públicas que impidan ou dificulten de maneira desproporcionada o normal funcionamento do réxime presencial das sesións. Por outra banda, o Real decreto 465/2020, do 17 de marzo, que modifica o Real decreto 463/2020, permite na súa disposición adicional terceira, acordar motivadamente a continuación dos procedementos administrativos que sexan indispensables para a protección do interese xeral ou para o funcionamento básico dos servizos. Esa nova normativa permitiu celebrar o pasado día 18-5-2020 un Pleno extraordinario no que se levaron determinados expedientes nos que concorrían tales motivos excepcionais, desenvolvéndose o mesmo de xeito presencial cos voceiros de cada grupo municipal e o resto dos membros a través de videoconferencia. Tendo en conta a Resolución da Secretaria Xeral Técnica da Consellería de Presidencia, Administracións Públicas e Xustiza, do 16 de abril de 2020, pola que se lle dá publicidade a diversos acordos do Centro de Coordinación Operativa da situación de emerxencia sanitaria no territorio da Comunidade Autónoma de Galicia (Cecop), do 14 de abril de 2020, publicada no DOG nº 74, de 17.04.2020, que recolle a proposta para que as administracións públicas reactiven a tramitación de expedientes administrativos. Tendo en conta que o Real decreto 537/2020, de 22 de maio, polo que se prorroga o estado de alarma declarado polo Real decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, no seu artigo 9 prevé a partir do 1 de xuño de 2020 o reinicio do cómputo dos prazos administrativos, o que determina que xa non ten sentido manter a suspensión das sesións plenarias e das comisións informativas. Primeiro: Reiniciar a celebración das sesións extraordinarias e ordinarias do Pleno e das súas Comisións Informativas, deixando sen efecto a suspensión decretada o día 23 de marzo de 2020, do decreto n.º 2020-1054, as cales celebraranse de xeito presencial ou videoconferencia, todo elo en función da evolución da crise sanitaria e a normativa que se vaia aprobando o que permitirá tamén que se decida a celebración a porta pechada das primeiras. Segundo: Notificar o presente decreto a todos os membros da corporación municipal. Terceiro: Publicar esta resolución no Boletín Oficial da Provincia, no taboleiro de anuncios do Concello e no Portal de Transparencia do Concello. Recursos. Contra a presente resolución, que pon fin á vía administrativa, os interesados poderán interpoñer recurso de reposición potestativo ante o Alcalde, no prazo dun mes a contar do día seguinte ao de publicación deste anuncio, ou ben interpoñer recurso contencioso-administrativo, no prazo de dos meses contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo correspondente. Se optase por interpoñer o recurso de reposición potestativo non poderá interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo elo sen prexuízo de que poda interpoñer Vd. calquera outro recurso que estime máis conveniente ao seu dereito. De conformidade co previsto na disposición adicional oitava do Real decreto lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ao COVID-19, o prazo para interpoñer recurso de reposición computarase desde o día hábil seguinte á data de finalización da declaración do estado de alarma, con independencia do tempo que transcorrese desde a notificación da actuación administrativa obxecto de recurso. Sen prexuízo do anterior, en virtude da disposición adicional segunda do Real decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo para a presentación do recurso contencioso-administrativo atópase suspendido e restablecerase unha vez que finalice a vixencia do citado real decreto ou, de ser o caso, as súas prórrogas. Ponteareas, a 26 de maio de 2020. O alcalde, Xosé Represas Giráldez